Den 53-årige nordjyde, Carsten Iversen, får nu en titel mere på CV'et. Ved siden af sit job som chef for Renovationen i Aalborg, skal han afløse Per Junker Thiesgaard på posten som Landschef for Beredskabsforbundet. - Carsten Iversen er en særdeles kompetent mand til posten med en baggrund som beredskabschef i Roskilde Brandvæsen. Hans første store opgave bliver sammenlægningen af kredse og en ny måde at organisere sig på, siger præsident for Beredskabsforbundet, Bjarne Laustsen. - Vi skal finde frem til, hvordan vi sammen med vores samarbejdspartnere får defineret vores rolle i et robust beredskab, som starter med borgeren. Og så gælder det om, at jeg skal sikre et hold af kompetente og veluddannede ledere, der er i stand til at levere de resultater, som vi påtager os ansvaret for, ridser Carsten Iversen sin opgave op. Carsten Iversen bor i Aalborg og fortsætter sit daglige job renovationschef i Aalborg Forsyning.

Opsummering:
53-årige Carsten Iversen får nyt job som chef for Beredskabsforbundet ved siden af arbejdet med Aalborg-skrald.